ועדת הכספים, כנסת 20, פרוטוקול מספר 603, 2017-01-04 10:25

משה גפני: אני פותח את ישיבת ועדת הכספים.

משה גפני: על סדר היום תקנות מס הכנסה (שיעור המס על הכנסה בעד עבודה במשמרות) (תיקון), התשע"ז-2017.

<ישי פרלמן: מדובר על תקנות שנותנות איזשהו זיכוי לעובדים במפעלים תעשייתיים שעובדים במשמרות שנייה ושלישית.

<ישי פרלמן: אנחנו רוצים להאריך את תוקף התקנות.

<ישי פרלמן: התוקף הסתיים בסוף 2016 ואנחנו רוצים להאריך את התוקף של התקנות עד סוף 2017.

משה גפני: תסביר מה זה תקנות המשמרות.

<ישי פרלמן: מדובר בתקנות שנותנות זיכוי מהמס בשיעור של 15 אחוזים לעובדים שעובדים במפעל תעשייתי במשמרת שנייה ושלישית.

<ישי פרלמן: כלומר, בערב ובלילה.

משה גפני: למה אתם מאריכים את זה כל שנה לתקופה של שנה?

<ישי פרלמן: כי זה קשור לשיקולים תקציביים.

<שירה דימניק: אנחנו מבקשים להאריך את התקנות האלה בשנה אחת.

<שירה דימניק: אנחנו רוצים לעשות בחינה כוללת של הכלים.

משה גפני: בחנתם בשנה שעברה.

משה גפני: הייתם עסוקים בדברים אחרים?

<שירה דימניק: אנחנו רוצים לעשות את הבחינה הזאת במהלך 2017.

משה גפני: היה לכם את 2016, את 2015 ואת 2014.

משה גפני: מה יהיה ב-2017 שאני לא יודע עליו?

<שירה דימניק: בחינה שהיא כוללת יותר.

משה גפני: אבל היו לכם הרבה שנים קודם.

<שירה דימניק: בחינה על ידי משרד הכלכלה והתעשייה, בחינה שהיא גם מקיפה לא רק על הכלי הזה אלא גם על כלים נוספים.

משה גפני: אני מסכים אתך.

משה גפני: הכול בסדר.

משה גפני: התקנה הזאת היא תקנה מובנת מאליה.

משה גפני: זאת הקלה על העובדים וזה בסדר.

משה גפני: אני תומך בזה.

משה גפני: אין שום סיבה לא להביא את זה וכולי.

משה גפני: אנחנו הולכים לאשר מיסוי ירוק, אנחנו כנראה נתחיל את הדיון בשבוע הבא.

משה גפני: כך אני מעריך.

משה גפני: תכף נשב על סדר היום.

משה גפני: אתם מבקשים את המיסוי הירוק לעשר שנים, וזה יקשה עלינו.

משה גפני: אנחנו נצטרך לדון על זה.

משה גפני: כאן בתקנות משמרות, אתם לא יכולים לעשות לשנתיים?

משה גפני: אתם לא יכולים מה שנוח לכם להאריך בשנים כשאנחנו לא יודעים מה יקרה בעשר השנים האלה.

משה גפני: תקנות המשמרות, זה דבר כל כך פשוט וכל כך מובן מאליו.

משה גפני: הוא חוזר על עצמו כל הזמן.

משה גפני: צריך להגביל את זה לשנה?

משה גפני: אני הייתי מוריד בכלל את ההגבלה של הזמן.

משה גפני: רוצים לשנות – תשנו.

משה גפני: אבל לעשות את זה שוב לשנה ואנחנו נאשר את זה?

משה גפני: אני מבקש לשנתיים לפחות.

<שירה דימניק: לפרוטוקול אני אחזור.

<שירה דימניק: אנחנו רוצים את ההארכה הזאת לשנה אחת בלבד.

משה גפני: זה בסדר.

משה גפני: זה כתוב.

<שירה דימניק: אנחנו רוצים לעשות את זה כחלק מבחינה של כלים נוספים.

<שירה דימניק: זה לא רק הכלי הזה.

משה גפני: הבנתי.

משה גפני: אמרת את זה לפרוטוקול.

משה גפני: עכשיו גם אני אומר לפרוטוקול.

משה גפני: אני לא אומר לפרוטוקול אלא אני מדבר להגיון שלכם.

משה גפני: אי אפשר לעשות את זה לשנתיים?

משה גפני: אם אנחנו נאשר היום, תתעקשו, זה צו שלכם, אני צריך לאשר את זה כי זה טוב לעובדים, אבל אני אומר לכם שאז המיסוי הירוק יהיה לשנה.

משה גפני: אני אלך בדרך שלכם.

משה גפני: תחליטו.

משה גפני: אני מציע שתצאו ותתקשרו.

משה גפני: אני מבקש שנתיים כי אחרת לא יהיה דיון על המיסוי הירוק.

משה גפני: אני אצטט אותך.

משה גפני: אנחנו נבחן בוועדת הכספים לגבי המיסוי הירוק, נבחן במהלך השנה את הראייה הכוללת.

משה גפני: אני מבקש לשנתיים.

משה גפני: כמה זה עולה?

<שירה דימניק: זה מוערך במשהו כמו 170 מיליון שקלים בשנה אחת.

משה גפני: מה התשובה?

<ישי פרלמן: אנחנו רוצים כפי ששירה אמרה.

<ישי פרלמן: אנחנו לא מוכנים להאריך את זה עכשיו בשנתיים.

<ישי פרלמן: יהיה על זה דיון ונקווה שבשנה הבאה נביא את זה להארכה.

משה גפני: אבל זה כבר שנים כך.

משה גפני: שנים.

משה גפני: אתם רוצים לצאת ולבדוק את זה?

משה גפני: אנחנו נחכה.

משה גפני: יהיו דברים שאתם תביאו והולך להיות כאן דיון על זה.

משה גפני: במקום עשר שנים, יהיה לשנה.

משה גפני: אנחנו נבחן את הנושא של המיסוי הירוק, אם אתם לא נעתרים לבקשה כל כך פשוטה שהיא מובנת מאליה.

משה גפני: היה צריך לבטל בכלל את הזמן.

משה גפני: מה פתאום הגבלה של זמן?

משה גפני: תקנות משמרות, זה צריך להיות בלי הגבלת זמן.

משה גפני: תבדקו.

משה גפני: אני עושה הפסקה של עשר דקות.

משה גפני: תבדקו ותתנו לי תשובה.

משה גפני: אני מחדש את הישיבה.

משה גפני: אני מודה לכם.

משה גפני: מי בעד אישור תקנות מס הכנסה (שיעור המס על הכנסה בעד עבודה במשמרות) (תיקון), התשע"ז-2017?

משה גפני: מי נגד?

משה גפני: בעד – פה אחד

משה גפני: תודה.

משה גפני: הישיבה נעולה.